CELEX: 52020PC0832
Language: el
Date: 2021-01-27
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μικτής επιτροπής που συγκροτήθηκε δυνάμει του άρθρου 164 της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας ως προς την έκδοση απόφασης σχετικά με την τροποποίηση του πρωτοκόλλου για τις Ιρλανδία/Βόρεια Ιρλανδία της εν λόγω συμφωνίας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.1.2021
            COM(2020) 832 final/2
            2020/0367(NLE)
            COM(2020) 832 final of 10.12.2020 downgraded on 27.1.2021.
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ 
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μικτής επιτροπής που συγκροτήθηκε δυνάμει του άρθρου 164 της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας ως προς την έκδοση απόφασης σχετικά με την τροποποίηση του πρωτοκόλλου για τις Ιρλανδία/Βόρεια Ιρλανδία της εν λόγω συμφωνίας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικειμενο της προταση
            
            
               Η Επιτροπή προτείνει στο Συμβούλιο να καθορίσει τη θέση που πρέπει να ληφθεί εξ ονόματος της Ένωσης στο πλαίσιο της μικτής επιτροπής που συγκροτήθηκε με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: συμφωνία αποχώρησης) σχετικά με απόφαση της μικτής επιτροπής για την τροποποίηση της εν λόγω συμφωνίας.
            
            
               2.Πλαισιο της προτασης
            
            
               2.1.Η συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας
            
            
               Στη συμφωνία αποχώρησης καθορίζονται οι ρυθμίσεις για την εύτακτη αποχώρηση του Ηνωμένου Βασιλείου από την Ένωση και την Ευρατόμ. Η συμφωνία αποχώρησης τέθηκε σε ισχύ την 1η Φεβρουαρίου 2020.
            
            
               2.2.Η μικτή επιτροπή
            
            
               Η μικτή επιτροπή που συγκροτήθηκε βάσει του άρθρου 164 παράγραφος 1 της συμφωνίας αποχώρησης απαρτίζεται από εκπροσώπους της Ένωσης και του Ηνωμένου Βασιλείου. Στη μικτή επιτροπή συμπροεδρεύουν η Ένωση και το Ηνωμένο Βασίλειο. Στο παράρτημα VIII της συμφωνίας αποχώρησης ορίζεται ο εσωτερικός κανονισμός της μικτής επιτροπής. Η μικτή επιτροπή συνεδριάζει τουλάχιστον μία φορά ετησίως ή κατόπιν αιτήματος της Ένωσης ή του Ηνωμένου Βασιλείου και καθορίζει το χρονοδιάγραμμα και την ημερήσια διάταξη των συνεδριάσεών της με αμοιβαία συναίνεση. 
            
            
               Τα καθήκοντα της μικτής επιτροπής ορίζονται στο άρθρο 164 της συμφωνίας αποχώρησης και συνίστανται κυρίως στα εξής:
            
            
               ·επίβλεψη της εκτέλεσης και της εφαρμογής της συμφωνίας είτε απευθείας είτε μέσω των εργασιών των ειδικών επιτροπών που υπάγονται σε αυτήν·
            
            
               ·έκδοση αποφάσεων και συστάσεων, μεταξύ άλλων και για την τροποποίηση της συμφωνίας στις περιπτώσεις που προβλέπονται σε αυτήν·
            
            
               ·αποτροπή των προβλημάτων και επίλυση των διαφορών που ενδέχεται να προκύψουν σχετικά με την ερμηνεία και την εφαρμογή της συμφωνίας.
            
            
               2.3.Η προς έκδοση απόφαση της μικτής επιτροπής
            
            
               Η μικτή επιτροπή δύναται να εκδίδει αποφάσεις για την τροποποίηση της συμφωνίας αποχώρησης, σύμφωνα με το άρθρο 164 παράγραφος 5 στοιχείο δ) της συμφωνίας, για τη διόρθωση σφαλμάτων, παραλείψεων ή άλλων ελαττωμάτων, ή για την αντιμετώπιση καταστάσεων απρόβλεπτων κατά τον χρόνο υπογραφής της συμφωνίας, και υπό την προϋπόθεση ότι αυτές οι αποφάσεις δεν τροποποιούν τα ουσιώδη στοιχεία της εν λόγω συμφωνίας.
            
            
               Σκοπός της προς έκδοση απόφασης είναι η αντιμετώπιση σφαλμάτων που δεν τροποποιούν τα ουσιώδη στοιχεία της συμφωνίας αποχώρησης.
            
            
               Η προς έκδοση απόφαση θα είναι δεσμευτική για τα μέρη βάσει του άρθρου 166 παράγραφος 2 της συμφωνίας αποχώρησης. Σύμφωνα με τον κανόνα 9 του εσωτερικού κανονισμού, οι αποφάσεις που εκδίδει η μικτή επιτροπή προσδιορίζουν την ημερομηνία κατά την οποία αρχίζουν να ισχύουν.
            
            
               3.Θέση που πρέπει να ληφθεί εξ ονόματος της Ενωσης
            
            
               Διόρθωση του παραρτήματος 2 του πρωτοκόλλου για τις Ιρλανδία / Βόρεια Ιρλανδία
            
            
               Το πρωτόκολλο για τις Ιρλανδία/Βόρεια Ιρλανδία τέθηκε σε εφαρμογή προκειμένου να αντιμετωπιστούν οι μοναδικές περιστάσεις της νήσου της Ιρλανδίας στο πλαίσιο της αποχώρησης του Ηνωμένου Βασιλείου από την Ένωση. Περιλαμβάνει διατάξεις για την αποφυγή σκληρών συνόρων μεταξύ της Ιρλανδίας και της Βόρειας Ιρλανδίας και προβλέπει την ευθυγράμμιση της Βόρειας Ιρλανδίας με ένα περιορισμένο σύνολο κανόνων που αφορούν την ενιαία αγορά εμπορευμάτων της Ένωσης. Το παράρτημα 2 του πρωτοκόλλου περιλαμβάνει κατάλογο των διατάξεων του δικαίου της Ένωσης στις οποίες γίνεται αναφορά στο άρθρο 5 παράγραφος 4 του πρωτοκόλλου και οι οποίες εφαρμόζονται εν προκειμένω στη Βόρεια Ιρλανδία. Στο παράρτημα αυτό παρατίθενται επίσης, εκ παραδρομής, δύο πράξεις που υποχρεώνουν τους κατασκευαστές καινούργιων ελαφρών οχημάτων να μειώσουν σταδιακά τις μέσες ειδικές εκπομπές CO2 των καινούργιων οχημάτων που ταξινομούνται στην Ένωση, παρόλο που δεν σχετίζονται με τη διάθεση εμπορευμάτων στην αγορά της Ένωσης. 
            
         
         
            
               4.Νομική βάση
            
            
               4.1.Διαδικαστική νομική βάση
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Η απόφαση την οποία καλείται να εκδώσει η μικτή επιτροπή συνιστά πράξη που παράγει έννομα αποτελέσματα. Η προς έκδοση πράξη θα είναι δεσμευτική για τα μέρη σύμφωνα με το άρθρο 166 παράγραφος 2 της συμφωνίας. 
            
            
               Η προς έκδοση πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               Ο μοναδικός στόχος και το περιεχόμενο της προς έκδοση πράξης αφορούν, αφενός, την τροποποίηση της συμφωνίας για την αντιμετώπιση παραλείψεων και ελαττωμάτων, χωρίς να μεταβάλλονται τα ουσιώδη στοιχεία της, και, αφετέρου, την τροποποίηση της συμφωνίας σε συγκεκριμένη περίπτωση που προβλέπεται από αυτήν.
            
            
               Η σύναψη της συμφωνίας αποχώρησης βασίστηκε στο άρθρο 50 παράγραφος 2 της Συνθήκης για την Ευρωπαϊκή Ένωση.
            
            
               Ως εκ τούτου, και σύμφωνα με τη βασική αρχή ότι μια πράξη μπορεί να τροποποιηθεί μόνο με πράξη του ίδιου τύπου, η ουσιαστική νομική βάση της προτεινόμενης απόφασης είναι το άρθρο 50 παράγραφος 2 της Συνθήκης για την Ευρωπαϊκή Ένωση.
            
            
               4.2.Ουσιαστική νομική βάση
            
            
               Η απόφαση σχετικά με τις «διορθώσεις» θέτει σε εφαρμογή το πρωτόκολλο για τη Βόρεια Ιρλανδία, το οποίο συνήφθη βάσει του άρθρου 50. Δεδομένου ότι το πρωτόκολλο για τη Βόρεια Ιρλανδία αποτελεί εμπορική συμφωνία μεταξύ της ΕΕ και του Ηνωμένου Βασιλείου όσον αφορά τη Βόρεια Ιρλανδία, η νομική βάση είναι επίσης το άρθρο 207 της ΣΛΕΕ.
            
            
               Συνεπώς, οι ουσιαστικές νομικές βάσεις για την προτεινόμενη απόφαση είναι το άρθρο 50 της ΣΕΕ και το άρθρο 207 της ΣΛΕΕ.
            
            
               4.3.Συμπέρασμα
            
            
               Η νομική βάση της προτεινόμενης απόφασης θα πρέπει να είναι το άρθρο 50 της ΣΕΕ και το άρθρο 207 της ΣΛΕΕ σε συνδυασμό με το άρθρο 218 παράγραφος 9 της ΣΛΕΕ.
            
            
               5.Δημοσιευση της προς εκδοση πραξης
            
            
               Δεδομένου ότι η απόφαση της μικτής επιτροπής θα τροποποιήσει τη συμφωνία αποχώρησης, ενδείκνυται να δημοσιευθεί στην Επίσημη Εφημερίδα της Ευρωπαϊκής Ένωσης μετά την έκδοσή της.
            
            
               2020/0367 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μικτής επιτροπής που συγκροτήθηκε δυνάμει του άρθρου 164 της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας ως προς την έκδοση απόφασης σχετικά με την τροποποίηση του πρωτοκόλλου για τις Ιρλανδία/Βόρεια Ιρλανδία της εν λόγω συμφωνίας
            
         
         
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 50 παράγραφος 2, 
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: συμφωνία αποχώρησης) συνήφθη από την Ένωση με την απόφαση (ΕΕ) 2020/135 του Συμβουλίου
                  1
                , της 30ής Ιανουαρίου 2020, και τέθηκε σε ισχύ την 1η Φεβρουαρίου 2020. 
            
            
               (2)Το άρθρο 164 παράγραφος 5 στοιχείο δ) της συμφωνίας αποχώρησης εξουσιοδοτεί τη μικτή επιτροπή να εκδίδει αποφάσεις για την τροποποίηση της εν λόγω συμφωνίας, υπό την προϋπόθεση ότι αυτές οι τροποποιήσεις είναι αναγκαίες για τη διόρθωση σφαλμάτων, παραλείψεων ή άλλων ελαττωμάτων, ή για την αντιμετώπιση καταστάσεων απρόβλεπτων κατά τον χρόνο υπογραφής της συμφωνίας, και υπό την προϋπόθεση ότι οι αποφάσεις αυτές δεν τροποποιούν τα ουσιώδη στοιχεία της εν λόγω συμφωνίας. Σύμφωνα με το άρθρο 166 παράγραφος 2 της συμφωνίας αποχώρησης, οι αποφάσεις που λαμβάνει η μικτή επιτροπή είναι δεσμευτικές για την Ένωση και το Ηνωμένο Βασίλειο. Η Ένωση και το Ηνωμένο Βασίλειο πρέπει να θέσουν σε εφαρμογή τις εν λόγω αποφάσεις, οι οποίες παράγουν τα ίδια έννομα αποτελέσματα με τη συμφωνία αποχώρησης. Σύμφωνα με το άρθρο 182 της συμφωνίας αποχώρησης, το πρωτόκολλο για τις Ιρλανδία/Βόρεια Ιρλανδία αποτελεί αναπόσπαστο μέρος της εν λόγω συμφωνίας.
            
            
               (3)Εκ παραδρομής, δύο νομικές πράξεις σχετικά με τις επιδόσεις των καινούργιων αυτοκινήτων και ημιφορτηγών όσον αφορά τις εκπομπές CO2 που ταξινομούνται στην Ένωση παρατίθενται στο παράρτημα 2 σημείο 9 του πρωτοκόλλου για τις Ιρλανδία/Βόρεια Ιρλανδία. Σε αντίθεση με τις άλλες νομοθετικές πράξεις που παρατίθενται στο παράρτημα 2 και καθίστανται εφαρμοστέες δυνάμει του άρθρου 5 παράγραφος 4 του πρωτοκόλλου για τις Ιρλανδία/Βόρεια Ιρλανδία, οι δύο αυτοί κανονισμοί δεν αφορούν τη διάθεση εμπορευμάτων στην αγορά της Ένωσης. Ως εκ τούτου, θα πρέπει να διαγραφούν από το εν λόγω παράρτημα. 
            
            
               (4)Μία νομική πράξη σχετικά με τα πλαστικά μίας χρήσης αφορά τη διάθεση στην αγορά των εν λόγω εμπορευμάτων και την ελεύθερη κυκλοφορία των εμπορευμάτων, αν και μόνον εν μέρει. Μόνο οι διατάξεις οι οποίες είναι ουσιώδεις για την εφαρμογή των κανόνων της εσωτερικής αγοράς όσον αφορά τη Βόρεια Ιρλανδία θα πρέπει να συμπεριληφθούν στο παράρτημα 2 του πρωτοκόλλου. 
            
            
               (5)Η μικτή επιτροπή θα πρέπει να εκδώσει απόφαση σύμφωνα με το άρθρο 164 παράγραφος 5 στοιχείο δ) της συμφωνίας αποχώρησης για την αντιμετώπιση αυτών των σφαλμάτων. 
            
            
               (6)Επομένως, είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της μικτής επιτροπής,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης στο πλαίσιο της μικτής επιτροπής που συγκροτήθηκε βάσει της συμφωνίας αποχώρησης σχετικά με την έκδοση απόφασης της μικτής επιτροπής βάσει του άρθρου 164 παράγραφος 5 στοιχείο δ) είναι η τροποποίηση της συμφωνίας αποχώρησης ως εξής:
            
            
               Στο παράρτημα 2 του πρωτοκόλλου για τις Ιρλανδία/Βόρεια Ιρλανδία στο σημείο «9: Μηχανοκίνητα οχήματα, συμπεριλαμβανομένων των γεωργικών και δασικών ελκυστήρων», μετά την καταχώριση «Κανονισμός (ΕΕ) 2015/758 του Ευρωπαϊκού Κοινοβουλίου και του Συμβουλίου, της 29ης Απριλίου 2015, όσον αφορά τις απαιτήσεις έγκρισης τύπου για την ανάπτυξη του συστήματος eCall που βασίζεται στην υπηρεσία 112 σε οχήματα και την τροποποίηση της οδηγίας 2007/46/ΕΚ», απαλείφονται οι ακόλουθες δύο καταχωρίσεις:
            
            
               –«Κανονισμός (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα, στο πλαίσιο της ολοκληρωμένης προσέγγισης της Κοινότητας για τη μείωση των εκπομπών CO 2 από ελαφρά οχήματα»
                  2
               · και 
            
            
               –«Κανονισμός (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, της 11ης Μαΐου 2011, σχετικά με τα πρότυπα επιδόσεων για τις εκπομπές από τα καινούργια ελαφρά επαγγελματικά οχήματα όσον αφορά τις εκπομπές, στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα»
                  3
               .
            
            
               Στο παράρτημα 2 του πρωτοκόλλου, στο σημείο «25. Απόβλητα», μετά την καταχώριση «Οδηγία (ΕΕ) 2019/904 του Ευρωπαϊκού Κοινοβουλίου και του Συμβουλίου, της 5ης Ιουνίου 2019, σχετικά με τη μείωση των επιπτώσεων ορισμένων πλαστικών προϊόντων στο περιβάλλον», προστίθεται η ακόλουθη σημείωση:
            
            
               «Σχετικά με την εφαρμογή των εν λόγω άρθρων και μερών ως προς το Ηνωμένο Βασίλειο και εντός αυτού όσον αφορά τη Βόρεια Ιρλανδία, κάθε αναφορά στην "3η Ιουλίου 2021" στα άρθρα 4 παράγραφος 1, 14 και 17 παράγραφος 1 νοείται ως "1η Ιανουαρίου 2022". Τα άρθρα 2, 3, 14 και 17 και το μέρος ΣΤ του παραρτήματος εφαρμόζονται μόνον στο μέτρο που αφορούν τα άρθρα 4 έως 7.»
            
            
               Στο παράρτημα 2 του πρωτοκόλλου για τις Ιρλανδία/Βόρεια Ιρλανδία προστίθενται οι ακόλουθες διατάξεις στο σημείο «25. Απόβλητα»:
            
         
         
            
               –Τα άρθρα 2 έως 7, 14 και 17, καθώς και τα μέρη Α, Β, Γ, Δ και ΣΤ του παραρτήματος της οδηγίας (ΕΕ) 2019/904 του Ευρωπαϊκού Κοινοβουλίου και του Συμβουλίου, της 5ης Ιουνίου 2019, σχετικά με τη μείωση των επιπτώσεων ορισμένων πλαστικών προϊόντων στο περιβάλλον
                  4
               .
            
            
               Άρθρο 2
            
            
               Η παρούσα απόφαση απευθύνεται στην Επιτροπή.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        ΕΕ L 29 της 31.1.2020, σ.1. 
               
               
                  
                     (2)
                  
                        ΕΕ L 140 της 5.6.2009, σ. 1.
               
               
                  
                     (3)
                  
                        ΕΕ L 145 της 31.5.2011, σ. 1.
               
               
                  
                     (4)
                  
                        ΕΕ L 155 της 12.6.2019, σ. 1.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.1.2021
            COM(2020) 832 final/2
            COM(2020) 832 final of 10.12.2020 downgraded on 27.1.2021.
            ΠΑΡΑΡΤΗΜΑ 
            της
            πρότασης απόφασης του Συμβουλίου
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μικτής επιτροπής που συγκροτήθηκε δυνάμει του άρθρου 164 της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας ως προς την έκδοση απόφασης σχετικά με την τροποποίηση του πρωτοκόλλου για τις Ιρλανδία/Βόρεια Ιρλανδία της εν λόγω συμφωνίας
            
               
         
         
            
               ΠΑΡΑΡΤΗΜΑ 
            
            
               Απόφαση ../2020 της μικτής επιτροπής που συγκροτήθηκε με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας
            
            
            
               της [ημερομηνία] 2020
            
            
            
               σχετικά με την τροποποίηση του πρωτοκόλλου για τις Ιρλανδία/Βόρεια Ιρλανδία της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: πρωτόκολλο για τις Ιρλανδία/Βόρεια Ιρλανδία)
            
            
            
               Η ΜΙΚΤΗ ΕΠΙΤΡΟΠΗ, 
            
            
            
               Έχοντας υπόψη τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: συμφωνία αποχώρησης), και ιδίως το άρθρο 164 παράγραφος 5 στοιχείο δ), 
            
            
            
               Εκτιμώντας τα ακόλουθα:
            
            
            
               (1)Το άρθρο 164 παράγραφος 5 στοιχείο δ) της συμφωνίας αποχώρησης εξουσιοδοτεί τη μικτή επιτροπή που συγκροτήθηκε βάσει του άρθρου 164 παράγραφος 1 της εν λόγω συμφωνίας (στο εξής: μικτή επιτροπή) να εκδίδει αποφάσεις για την τροποποίηση της συμφωνίας αποχώρησης, υπό την προϋπόθεση ότι οι αυτές οι τροποποιήσεις είναι αναγκαίες για τη διόρθωση σφαλμάτων, παραλείψεων ή άλλων ελαττωμάτων, ή για την αντιμετώπιση καταστάσεων απρόβλεπτων κατά τον χρόνο υπογραφής της συμφωνίας, και υπό την προϋπόθεση ότι οι εν λόγω αποφάσεις δεν τροποποιούν τα ουσιώδη στοιχεία της συμφωνίας. Σύμφωνα με το άρθρο 166 παράγραφος 2 της συμφωνίας αποχώρησης, οι αποφάσεις που λαμβάνει η μικτή επιτροπή είναι δεσμευτικές για την Ένωση και το Ηνωμένο Βασίλειο. Η Ένωση και το Ηνωμένο Βασίλειο πρέπει να θέσουν σε εφαρμογή αυτές τις αποφάσεις, οι οποίες παράγουν τα ίδια έννομα αποτελέσματα με τη συμφωνία αποχώρησης. 
            
            
            
               (2)Σύμφωνα με το άρθρο 182 της συμφωνίας αποχώρησης, το πρωτόκολλο για τις Ιρλανδία/Βόρεια Ιρλανδία (στο εξής: πρωτόκολλο) αποτελεί αναπόσπαστο μέρος της εν λόγω συμφωνίας. 
            
            
            
               (3)Δύο νομικές πράξεις σχετικά με τις επιδόσεις των καινούργιων αυτοκινήτων και ημιφορτηγών όσον αφορά τις εκπομπές CO2 που ταξινομούνται στην Ένωση, οι οποίες συγκαταλέγονται στο σημείο 9 του παραρτήματος 2 του πρωτοκόλλου και κατέστησαν εφαρμοστέες ως προς το Ηνωμένο Βασίλειο και εντός αυτού όσον αφορά τη Βόρεια Ιρλανδία με το άρθρο 5 παράγραφος 4 του εν λόγω πρωτοκόλλου, δεν αφορούν τη διάθεση των εν λόγω οχημάτων στην αγορά της Ένωσης. Ως εκ τούτου, θα πρέπει να διαγραφούν από το παράρτημα 2 του πρωτοκόλου. 
            
            
         
         
            
               (4)Οκτώ νομικές πράξεις οι οποίες είναι ουσιώδεις για την εφαρμογή των κανόνων της εσωτερικής αγοράς εμπορευμάτων όσον αφορά τη Βόρεια Ιρλανδία και οι οποίες παραλείφθηκαν κατά τη στιγμή της έκδοσης, θα πρέπει να προστεθούν στο παράρτημα 2 του πρωτοκόλλου. 
            
            
            
               (5)Προκειμένου να αποσαφηνιστεί το πεδίο εφαρμογής ορισμένων πράξεων που έχουν ήδη περιληφθεί στο παράρτημα 2 του πρωτοκόλλου, θα πρέπει να προστεθούν τρεις σημειώσεις στο εν λόγω παράρτημα· 
            
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Το παράρτημα 2 του πρωτοκόλλου της συμφωνίας αποχώρησης τροποποιείται ως εξής:
            
            
            
               1.στο σημείο «9. Μηχανοκίνητα οχήματα, συμπεριλαμβανομένων των γεωργικών και δασικών ελκυστήρων», οι ακόλουθες καταχωρίσεις απαλείφονται:
            
            
               «–
                     Κανονισμός (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα, στο πλαίσιο της ολοκληρωμένης προσέγγισης της Κοινότητας για τη μείωση των εκπομπών CO2 από ελαφρά οχήματα
            
            
               «–
                     Κανονισμός (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, της 11ης Μαΐου 2011, σχετικά με τα πρότυπα επιδόσεων για τις εκπομπές από τα καινούργια ελαφρά επαγγελματικά οχήματα όσον αφορά τις εκπομπές, στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα»
            
            
            
               2.στο σημείο «6. Κανονισμοί διμερών διασφαλίσεων», προστίθεται η ακόλουθη καταχώριση: 
            
            
               «–
                     Κανονισμός (ΕΕ) 2019/287 του Ευρωπαϊκού Κοινοβουλίου και του Συμβουλίου, της 13ης Φεβρουαρίου 2019, για την εφαρμογή των διμερών ρητρών διασφάλισης και άλλων μηχανισμών που καθιστούν δυνατή την προσωρινή ανάκληση των προτιμήσεων ορισμένων εμπορικών συμφωνιών μεταξύ της Ευρωπαϊκής Ένωσης, αφενός, και τρίτων χωρών, αφετέρου
                  1
               »·
            
            
            
               3.στο σημείο «23. Χημικές ουσίες και συναφή», προστίθεται η ακόλουθη καταχώριση:
            
            
               «–
                     Κανονισμός (ΕΚ) αριθ. 111/2005 του Συμβουλίου σχετικά με τη θέσπιση κανόνων για την παρακολούθηση του εμπορίου πρόδρομων ουσιών ναρκωτικών μεταξύ της Ένωσης και τρίτων χωρών
                  2
               *»·
            
            
            
               4.στο σημείο «25. Απόβλητα», προστίθεται η ακόλουθη καταχώριση: 
            
            
               «–
                     Τα άρθρα 2 έως 7, τα άρθρα 14 και 17, καθώς και τα μέρη Α, Β, Γ, Δ και ΣΤ του παραρτήματος της οδηγίας (ΕΕ) 2019/904 του Ευρωπαϊκού Κοινοβουλίου και του Συμβουλίου, της 5ης Ιουνίου 2019, σχετικά με τη μείωση των επιπτώσεων ορισμένων πλαστικών προϊόντων στο περιβάλλον
                  3
               *»·
            
         
         
            
            
               5.στο σημείο «29. Τρόφιμα - γενικά», προστίθεται η ακόλουθη καταχώριση: 
            
            
               «–
                     Οδηγία 2011/91/ΕΕ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με τις ενδείξεις ή τα σήματα που επιτρέπουν την αναγνώριση της παρτίδας στην οποία ανήκει ένα τρόφιμο
                  4
               »· 
            
            
            
               6.στο σημείο «42. Φυτικό αναπαραγωγικό υλικό», προστίθενται οι ακόλουθες καταχωρίσεις: 
            
            
               «–
                     Οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών
                  5
               
            
            
               –
                     Οδηγία 98/56/ΕΚ του Συμβουλίου, της 20ής Ιουλίου 1998, για την εμπορία πολλαπλασιαστικού υλικού καλλωπιστικών φυτών
                  6
               
            
            
               –
                     Οδηγία 2008/72/ΕΚ του Συμβουλίου, της 15ης Ιουλίου 2008, για την εμπορία φυταρίων και πολλαπλασιαστικού υλικού κηπευτικών, εκτός των σπόρων προς σπορά
                  7
               »· 
            
            
            
               7.στο σημείο «47. Λοιπές διατάξεις», προστίθεται η ακόλουθη καταχώριση:
            
            
               «–
                     Κανονισμός (ΕΕ) 2019/880 του Ευρωπαϊκού Κοινοβουλίου και του Συμβουλίου σχετικά με την είσοδο και την εισαγωγή πολιτιστικών αγαθών»
            
            
            
               8.στο σημείο «4. Γενικές εμπορικές πτυχές», μετά την καταχώριση «Κανονισμός (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την εφαρμογή συστήματος γενικευμένων δασμολογικών προτιμήσεων και την κατάργηση του κανονισμού (ΕΚ) αριθ. 732/2008 του Συμβουλίου», προστίθεται η ακόλουθη σημείωση: 
            
            
               «Με την επιφύλαξη του γεγονότος ότι οι δασμολογικές προτιμήσεις για τις επιλέξιμες χώρες σύμφωνα με το σύστημα γενικευμένων προτιμήσεων της Ένωσης εφαρμόζονται στο Ηνωμένο Βασίλειο όσον αφορά τη Βόρεια Ιρλανδία:
            
            
               –οι αναφορές στα «κράτη μέλη» στο άρθρο 9 παράγραφος 1 στοιχείο γ) σημείο ii) και στο κεφάλαιο VI [Διατάξεις διασφάλισης και εποπτείας] του κανονισμού (ΕΕ) αριθ. 978/2012 δεν θεωρείται ότι περιλαμβάνουν το Ηνωμένο Βασίλειο όσον αφορά τη Βόρεια Ιρλανδία· 
            
            
               –οι αναφορές στην «αγορά της Ένωσης» στο άρθρο 2 στοιχείο ια) και στο κεφάλαιο VI [Διατάξεις διασφάλισης και εποπτείας] του κανονισμού (ΕΕ) αριθ. 978/2012 δεν θεωρείται ότι περιλαμβάνουν την αγορά του Ηνωμένου Βασιλείου όσον αφορά τη Βόρεια Ιρλανδία· και
            
            
               –οι αναφορές στους «παραγωγούς της Ένωσης» και στη «βιομηχανία της Ένωσης» στον κανονισμό (ΕΕ) αριθ. 978/2012 δεν θεωρείται ότι περιλαμβάνουν τους παραγωγούς ή τη βιομηχανία του Ηνωμένου Βασιλείου όσον αφορά τη Βόρεια Ιρλανδία.»·
            
            
            
               9.στο σημείο «5. Μέσα εμπορικής άμυνας», αμέσως μετά τον τίτλο, προστίθεται η ακόλουθη σημείωση:
            
            
               «Με την επιφύλαξη του γεγονότος ότι τα μέτρα εμπορικής άμυνας της Ένωσης εφαρμόζονται στο Ηνωμένο Βασίλειο όσον αφορά τη Βόρεια Ιρλανδία, οι αναφορές στα "κράτη μέλη" ή στην "Ένωση" στον κανονισμό (ΕΕ) 2016/1036, τον κανονισμό (ΕΕ) 2016/1037, τον κανονισμό (ΕΕ) 2015/478 και τον κανονισμό 2015/755 δεν θεωρείται ότι περιλαμβάνουν το Ηνωμένο Βασίλειο όσον αφορά τη Βόρεια Ιρλανδία. Επιπλέον, οι εισαγωγείς που κατέβαλαν δασμούς αντιντάμπινγκ ή αντισταθμιστικούς δασμούς στην Ένωση στην εισαγωγή εμπορευμάτων που εκτελωνίστηκαν στη Βόρεια Ιρλανδία μπορούν να ζητήσουν την επιστροφή των δασμών αυτών μόνο βάσει του άρθρου 11 παράγραφος 8 του κανονισμού (ΕΕ) 2016/1036 ή του άρθρου 21 του κανονισμού (ΕΕ) 2016/1037, αντίστοιχα.»·
            
         
         
            
            
               10.στο σημείο «6. Κανονισμοί διμερών διασφαλίσεων», αμέσως μετά τον τίτλο, προστίθεται η ακόλουθη σημείωση:
            
            
               «Με την επιφύλαξη του γεγονότος ότι τα μέτρα διμερών διασφαλίσεων της Ένωσης εφαρμόζονται στο Ηνωμένο Βασίλειο όσον αφορά τη Βόρεια Ιρλανδία, οι αναφορές στα «κράτη μέλη» ή «στην Ένωση» στους ακόλουθους κανονισμούς δεν θεωρείται ότι περιλαμβάνουν το Ηνωμένο Βασίλειο όσον αφορά τη Βόρεια Ιρλανδία.»·
            
            
            
               11.στο σημείο «25. Απόβλητα», μετά την καταχώριση «Οδηγία (ΕΕ) 2019/904 του Ευρωπαϊκού Κοινοβουλίου και του Συμβουλίου, της 5ης Ιουνίου 2019, σχετικά με τη μείωση των επιπτώσεων ορισμένων πλαστικών προϊόντων στο περιβάλλον», προστίθεται η ακόλουθη σημείωση: 
            
            
               «Σχετικά με την εφαρμογή των εν λόγω άρθρων και μερών ως προς το Ηνωμένο Βασίλειο και εντός αυτού όσον αφορά τη Βόρεια Ιρλανδία, κάθε αναφορά στην "3η Ιουλίου 2021" στα άρθρα 4 παράγραφος 1, 14 και 17 παράγραφος 1 θεωρείται ως αναφορά στην "1η Ιανουαρίου 2022". Τα άρθρα 2, 3, 14 και 17 και το μέρος Στ του παραρτήματος εφαρμόζονται μόνον στο μέτρο που αφορούν τα άρθρα 4 έως 7.».
            
            
            
               Άρθρο 2
            
            
               Η παρούσα απόφαση αρχίζει να ισχύει την επόμενη ημέρα από την έκδοσή της.
            
            
            
               Τόπος ...,
            
            
               Για τη μικτή επιτροπή 
            
            
               Οι συμπρόεδροι
            
            
         
         
            
                  
                     (1)
                  
                        ΕΕ L 53 της 22.2.2019, σ. 1.
               
               
                  
                     (2)
                  
                        ΕΕ L 22 της 26.1.2005, σ. 1.
               
               
                  
                     (3)
                  
                        ΕΕ L 155 της 12.6.2019, σ. 1.
               
               
                  
                     (4)
                  
                        ΕΕ L 334 της 16.12.2011, σ. 1.
               
               
                  
                     (5)
                  
                        ΕΕ 125 της 11.7.1966, σ. 2298, αγγλική ειδική έκδοση: σειρά I τόμος 1965-1966 σ. 132.
               
               
                  
                     (6)
                  
                        ΕΕ L 226 της 13.8.1998, σ. 16.
               
               
                  
                     (7)
                  
                        ΕΕ L 205 της 1.8.2008, σ. 28.